ประเทศเซอร์เบีย

"เซอร์เบีย" เปลี่ยนทางมาที่นี่ สำหรับความหมายอื่น ดูที่ เซอร์เบีย (แก้ความกำกวม)
44°N 21°E﻿ / ﻿44°N 21°E﻿ / 44; 21
| สาธารณรัฐเซอร์เบีย Република Србија (เซอร์เบีย) |
| --- | --- |
   ธงชาติ     ตราแผ่นดิน  
เพลงชาติ: "บอเจ พราฟเด"
แสดงลูกโลกแสดงทวีปยุโรปที่ตั้งของประเทศเซอร์เบีย (เขียว) และดินแดนพิพาทคอซอวอ (เขียวอ่อน) ในทวีปยุโรป (เทาเข้ม)
เมืองหลวง และเมืองใหญ่สุด: เบลเกรด 44°48′N 20°28′E﻿ / ﻿44.800°N 20.467°E﻿ / 44.800; 20.467
ภาษาราชการ: เซอร์เบีย
กลุ่มชาติพันธุ์  (2011): 83.3% เซิร์บ 3.5% ฮังการี 2.1% โรมา 2% บอสเนีย 9% อื่น ๆ / ไม่ระบุ  (ไม่รวมคอซอวอ) 
ศาสนา  (2011): 90.6% คริสต์ —84.6% อีสเทิร์นออร์ทอดอกซ์ —5.0% โรมันคาทอลิก —1.0% โปรเตสแตนต์ 3.1% อิสลาม 1.1% ไม่มี 5.2% อื่น ๆ / ไม่ระบุ  (ไม่รวมคอซอวอ) 
การปกครอง: รัฐเดี่ยว ระบบรัฐสภา สาธารณรัฐรัฐธรรมนูญ

• ประธานาธิบดี : อาเล็กซานดาร์ วูชิช
• นายกรัฐมนตรี : มิลอช วูเชวิช
• ประธานรัฐสภา : อานา เบอร์นาบิช
 
สภานิติบัญญัติ: รัฐสภา
ประวัติก่อตั้ง

• ราชรัฐ : 780
• ราชอาณาจักร : 1217
• จักรวรรดิ : 1346
• การพิชิตของออตโตมัน : 1459–1556
• รัฐปฏิวัติเซอร์เบีย : 1804
• ยอมรับเอกราช : 1878
• ราชอาณาจักรเซอร์เบีย : 1882
• ยูโกสลาเวีย : 1918
• ประเทศเซอร์เบียและมอนเตเนโกร : 1992
• ฟื้นฟูเอกราช : 2006
 
พื้นที่
• รวมคอซอวอ: 88,361 ตารางกิโลเมตร (34,116 ตารางไมล์) (อันดับที่ 111)
• ไม่รวมคอซอวอ: 77,474 ตารางกิโลเมตร (29,913 ตารางไมล์)
ประชากร
• 2021 ประมาณ:  6,871,547  (ไม่รวมคอซอวอ) (อันดับที่ 106)
• ความหนาแน่น: 89 ต่อตารางกิโลเมตร (230.5 ต่อตารางไมล์) (อันดับที่ 95)
จีดีพี (อำนาจซื้อ) : 2020 (ประมาณ)
• รวม:  130.6 พันล้านดอลลาร์สหรัฐ  (ไม่รวมคอซอวอ) (อันดับที่ 78)
• ต่อหัว:  18,840 ดอลลาร์สหรัฐ  (ไม่รวมคอซอวอ) (อันดับที่ 66)
จีดีพี (ราคาตลาด) : 2020 (ประมาณ)
• รวม:  52 พันล้านดอลลาร์สหรัฐ  (ไม่รวมคอซอวอ) (อันดับที่ 84)
• ต่อหัว:  7,497 ดอลลาร์สหรัฐ  (ไม่รวมคอซอวอ) (อันดับที่ 75)
จีนี (2019):  33.3 ปานกลาง
เอชดีไอ (2019):  0.806 สูงมาก · อันดับที่ 64
สกุลเงิน: ดีนาร์เซอร์เบีย (RSD)
เขตเวลา: UTC+1 (เวลายุโรปกลาง)
• ฤดูร้อน (เวลาออมแสง): UTC+2 (เวลาออมแสงยุโรปกลาง)
ขับรถด้าน: ขวา
รหัสโทรศัพท์: +381
โดเมนบนสุด: .rs .срб
 คอซอวอเป็นเรื่องข้อพิพาทดินแดนระหว่างคอซอวอและเซอร์เบีย คอซอวอประกาศเอกราชเพียงฝ่ายเดียวในปี 2008 ในขณะที่เซอร์เบียยังคงอ้างว่าเป็นส่วนหนึ่งของดินแดนอธิปไตยของตนเอง ปัจจุบันคอซอวอได้รับการยอมรับว่าเป็นเอกราชโดย 98 จาก 193 ประเทศสมาชิกสหประชาชาติ 
เซอร์เบีย, หรือมีชื่ออย่างเป็นทางการคือ สาธารณรัฐเซอร์เบีย, เป็นประเทศที่ไม่มีทางออกสู่ทะเลที่ตั้งอยู่บริเวณระหว่างยุโรปตะวันออกเฉียงใต้และยุโรปกลาง,ตั้งอยู่ในคาบสมุทรบอลข่านและที่ราบพันโนเนีย มีพรมแดนติดกับฮังการีทางตอนเหนือ โรมาเนียทางตะวันออกเฉียงเหนือ บัลแกเรียทางตะวันออกเฉียงใต้ มาซิโดเนียเหนือทางทิศใต้ โครเอเชียและบอสเนียและเฮอร์เซโกวีนาทางทิศตะวันตก และมอนเตเนโกรทางตะวันตกเฉียงใต้ เซอร์เบียได้อ้างสิทธิ์เหนือพรมแดนกับแอลเบเนียผ่านดินแดนพิพาทคอซอวอ เซอร์เบียมีประชากรประมาณ 6.6 ล้านคน (ไม่รวมคอซอวอ) โดยมีเมืองหลวงและเมืองที่ใหญ่ที่สุดคือเบลเกรด
ดินแดนของเซอร์เบียในปัจจุบันมีผู้อาศัยอยู่อย่างต่อเนื่องนับตั้งแต่ยุคหินเก่าและต้องเผชิญกับการอพยพของชาวสลาฟในศตวรรษที่ 6 โดยสถาปนารัฐในภูมิภาคหลายแห่งในยุคกลางตอนต้น ในบางครั้งได้รับการยอมรับว่าเป็นเมืองขึ้นของจักรวรรดิไบแซนไทน์ ราชอาณาจักรแฟรงก์ และฮังการี โดยราชอาณาจักรเซอร์เบียได้รับการยอมรับจากสันตะสำนักและคอนสแตนติโนเปิลในปี ค.ศ. 1217 และขึ้นสู่จุดสูงสุดของดินแดนในปี ค.ศ. 1346 ในฐานะจักรวรรดิเซอร์เบีย ในช่วงกลางศตวรรษที่ 16 จักรวรรดิออตโตมันได้ผนวกเซอร์เบียสมัยใหม่ทั้งหมด และต่อมาได้ถูกราชวงศ์ฮาพส์บวร์คยีดครองโดยการขยายดินแดนไปยังเซอร์เบียตอนกลางตั้งแต่ปลายศตวรรษที่ 17 ในขณะที่ยังคงตั้งหลักอยู่ในวอยวอดีนา ในช่วงต้นศตวรรษที่ 19 ได้เกิดการปฏิวัติเซอร์เบียและได้มีการสถาปนารัฐชาติใหม่ซึ่งปกครองโดยสถาบันพระมหากษัตริย์ภายใต้รัฐธรรมนูญแห่งแรกของภูมิภาค ซึ่งต่อมาได้ขยายอาณาเขตของตน ในปี ค.ศ. 1918 หลังสงครามโลกครั้งที่หนึ่ง ราชอาณาจักรเซอร์เบียได้รวมประเทศกับวอยวอดีนา ต่อมาในปีเดียวกันนั้นก็ได้เข้าร่วมกับชาติสลาฟใต้อื่นๆ ในการสถาปนายูโกสลาเวีย ซึ่งมีอยู่ในรูปแบบทางการเมืองต่างๆ จนกระทั่งได้เกิดการล่มสลายของยูโกสลาเวียและสงครามยูโกสลาเวียในคริสต์ทศวรรษ 1990 เซอร์เบียได้รวมประเทศกับมอนเตเนโกร ซึ่งได้ล่มสลายในปี ค.ศ. 2006 ซี่งฟื้นฟูเอกราชของเซอร์เบียในฐานะรัฐอธิปไตยเป็นครั้งแรกนับตั้งแต่ ค.ศ. 1918 ในปี 2008 สมัชชาคอซอวอได้ประกาศเอกราชโดยมีการยอมรับเอกราชจากหลายประเทศในประชาคมระหว่างประเทศ ในขณะที่เซอร์เบียยังคงอ้างว่าเป็นส่วนหนึ่งของตนเอง
เซอร์เบียเป็นประเทศที่มีรายได้ปานกลางถึงสูง ซึ่งอยู่ในอันดับที่ "สูงมาก" ในโดเมนดัชนีการพัฒนามนุษย์ เซอร์เบียเป็นสาธารณรัฐระบบรัฐสภาที่มีรัฐธรรมนูญ และเป็นสมาชิกของ UN, CoE, OSCE, PfP, BSEC, CEFTA และเป็นภาคยานุวัติของ WTO ตั้งแต่ปี 2014 เซอร์เบียได้เจรจาเข้าเป็นสมาชิกสหภาพยุโรป โดยมีความเป็นไปได้ที่จะเข้าร่วมสหภาพยุโรปภายในปี 2030